als_Latn dik_Latn sag_Latn
Sipas një studimi të ri në Britaninë e Madhe, baballarët e ditëve moderne janë shumë larg prindërve të tyre dhe tani shpenzojnë 22 orë e 30 minuta në javë me përkujdesjen ndaj fëmijëve.
Një pjesë e madhe prej tyre, rreth 92 përqind thonë se ndajnë punët e shtëpisë me partneren e tyre. Ndryshe nga baballarët e tyre ata kujdesen për fëmijët, gatuajnë, pastrojnë dhe bëjnë pazaret për shtëpinë. Studimi zbuloi këtë racë të re të "super dads" të cilët japin një dorë më shumë në prindërimin e fëmijëve. Por 64 përqind këmbëngulin se në fakt kjo qasje e re lidhet thjesht me të qënit një prind i ditëve tona, një prind modern. Rreth 37 përqind janë edhe ata që përgatisin drekën për fëmijët e tyre.
Shumica e baballarëve modernë kanë marrë përgjegjësinë për t'u marrë me punët e shtëpisë të cilat më parë bëheshin nga nëna. Më shumë se gjysma e tyre gatuajnë (52 përqind), bëjnë pazaret (57 përqind), pastrojnë (54 përqind) dhe kujdesen për lavastoviljen dhe lavatriçen (54 përqind). Nga meshkujt e pyetur, 29 përqind e tyrë u shprehën të lumtur me këto lloj ngarkesash mbi përkujdesjen e fëmijëve apo të shtëpisë. Vetëm 4 përqind pranuan se kurrë nuk kujdesen për fëmijët e tyre.
Ky vlerësim pozitiv rreth rolit të babait sot duket se lidhet me mënyrën sesi shihet ndarja e punëve të shtëpisë. Nga meshkujt e pyetur, gati 64 përqind u shprehën se puna e çdo babai është ajo që bëhet jashtë shtëpisë ndërsa 57 përqind preferonin të konsideroheshin si bashkë-prindër, madje 11 përqind e meshkujve të pyetur preferojnë të quhen “burrat e shtëpisë”.
Shifrat tregojnë një ndryshim midis brezit të tanishëm dhe mënyrave të prindërimit të brezit të mëparshëm. 75 përqind e tyre pranuan se mënyrat e prindërimit janë shumë të ndryshme. 29 përqind e baballarëve të sotëm u shprehën se shprenzojnë më shumë kohë me fëmijët e tyre se brezi më parë.
Burimi: DailyMail
als_Latn als_Latn als_Latn als_Latn als_Latn zho_Hans